钦定古今图书集成/明伦汇编/皇极典/第001卷 > 韩诗外传 > 《君父》
## 钦定古今图书集成/明伦汇编/皇极典/第001卷 > 韩诗外传 > 《君父》

齐宣王谓田过曰：“吾闻儒者亲丧三年，君与父孰重？”
过对曰：“殆不如父重。”王忿然曰：“曷为士，去亲而事君？”
对曰：“非君之土地无以处吾亲，非君之禄无以养吾
亲，非君之爵无以尊显吾亲，受之于君，致之于亲，凡
事君以为亲也。”宣王悒然无以应之。《诗》曰：“王事靡盬，
不遑将父。”

可于君，不可于父，孝子弗为也；可于父，不可于君，君
子亦弗为也。故君不可夺，亲亦不可夺。《诗》曰：“恺悌君
子，四方为则。”